Thelma Hopkins

Thelma Hopkins (s. 16. maaliskuuta 1936) on entinen brittiläinen korkeushyppääjä.

Thelma Hopkins sijoittui Helsingin 1952 olympialaisten korkeushyppykilpailussa neljänneksi tuloksella 158 cm. Kaksi vuotta myöhemmin hän voitti Euroopan mestaruuden Bernin EM-kilpailuissa tuloksella 167 cm. Melbournen 1956 olympialaisissa hän ylitti jälleen 167 cm, mutta nyt se riitti vain jaettuun hopeamitaliin.

Hopkins hyppäsi korkeushypyn maailmanennätyksen 174 cm Belfastissa 5. toukokuuta 1956 mutta menetti sen jo runsaan kahden kuukauden kuluttua.

Lähteet

Viitteet

Brittiläiset korkeushyppääjät
Brittiläiset olympiamitalistit
Vuonna 1936 syntyneet
Elävät henkilöt